L 138/14 Euroopa Liidu Teataja 4.6.2009 (Euroopa Liidu lepingu kohaselt vastu võetud aktid) EUROOPA LIIDU LEPINGU VI JAOTISE KOHASELT VASTU VÕETUD AKTID NÕUKOGU OTSUS 2009/426]|]SK, 16. detsember 2008, millega tugevdatakse Eurojusti ja muudetakse otsust 2002/187/JSK, millega moodustatakse Eurojust, et tugevdada võitlust raskete kuritegude vastu EUROOPA LIIDU NÕUKOGU, võttes arvesse Euroopa Liidu lepingut, eriti selle artikli 31 lõiget 2 ja artikli 34 lõike 2 punkti c, võttes arvesse Belgia Kuningriigi, Tšehhi Vabariigi, Eesti Vaba- riigi, Hispaania Kuningriigi, Prantsusmaa Vabariigi, Itaalia Vaba- riigi, Luksemburgi Suurhertsogiriigi, Madalmaade Kuningriigi, Austria Vabariigi, Poola Vabariigi, Portugali Vabariigi, Sloveenia Vabariigi, Slovaki Vabariigi ja Rootsi Kuningriigi algatust, võttes arvesse Euroopa Parlamendi arvamust, (!) ning arvestades järgmist: (1) — Eurojust moodustati nõukogu otsusega 2002/187/]SK (?) kui juriidilisest isikust Euroopa Liidu asutus, et ergutada ja parandada liikmesriikide pädevate õigusasutuste vahe- list koordineerimist ja koostööd. (2) Eurojusti omandatud kogemuste hindamise põhjal on vaja täiendavalt tõhustada Eurojusti töö tulemuslikkust, võttes arvesse nimetatud kogemusi. (3) Saabunud on aeg, et tagada Eurojusti operatiivsemaks muutumine ning ühtlustada liikmesriikide nimetatud liik- mete staatus. (1) 2. septembri 2008. aasta arvamus (Euroopa Liidu Teatajas seni aval- damata). (2) EÜT L 63, 6.3.2002, lk 1. (4) Eesmärgiga tagada liikmesriikide jätkuv ja tõhus panus Eurojusti eesmärkide saavutamisse, peaks liikmesriikide liikmetel olema Eurojusti kontoris igapäevane töökoht. Vaja on määrata kindlaks ühistel alustel põhinevad voli- tused, mis peaksid olema igal liikmesriigi liikmel kui pädeval siseriiklikul asutusel, kes tegutseb kooskõlas sise- riikliku õigusega. Mõned volitused tuleks anda liikmesriigi liikmetele kiireloomulisteks juhtudeks, kui liikmesriigi liikmel pole võimalik õigel ajal pädevat siseriiklikku asutust kindlaks teha või selle asutusega kontakti võtta. Eeldatakse, et neid volitusi ei ole vaja kasutada, kui on võimalik siseriiklikku pädevat asutust kindlaks teha ja sellega kontakti võtta. Käesolev otsus ei mõjuta liikmesriikide siseriikliku õigus- süsteemi korraldust ega haldusmenetlusi liikmesriigi liikme nimetamiseks ja Eurojusti riiklike büroode sisemise töökorra kehtestamist. Eurojusti raames on vaja luua erakorraline koordinatsioo- niüksus, et muuta Eurojust ööpäev läbi kättesaadavaks ning võimaldada tal sekkuda kiireloomulistel juhtudel. Iga liikmesriigi kohustus peaks olema tagada, et esindajad saavad tegutseda ööpäevaringselt seitse päeva nädalas. Liikmesriigid peaksid tagama, et pädevad siseriiklikud asutused reageerivad põhjendamatu viivituseta käesoleva otsuse raames esitatud taotlustele isegi juhtudel, kui pädevad siseriiklikud asutused keelduvad liikmesriigi liikme taotluse täitmisest. Kolleegiumi rolli peaks tugevdama juhtudel, kus on tekkinud kohtualluvuse konflikt ning korduval keeldu- misel õigusalase koostöö taotluste täitmisest või raskuste puhul seoses õigusalase koostöö taotluste ja nende suhtes tehtud otsuste täitmisega, sealhulgas vastastikuse tunnus- tamise põhimõtet rakendavate õigusaktide osas esitatud taotluste ja otsuste täitmisega.